Torsdag morgen har der været flere biluheld i Nordjylland. Hjørring, Hirtshals og Fjerritslev er bare nogle af de steder, der har mærket vintervejret her til morgen. - Vi har fået besked om tre glatføreuheld, der alle har været solouheld. En er kørt ind i et træ, og er kommet lettere tilskade og to er kørt i grøften, oplyser vagtchef hos Nordjyllands Politi Karsten Højrup. Derfor advarer Nordjyllands Politi nu bilister på vejene. Flere steder er man vågnet op til sneglatte veje, og det er det, der giver problemer, når man bevæger sig ud i trafikken i dag. Ifølge DMI vil der komme slud og sne i løbet af dagen, der kan medføre glatte veje frem til aften.

Referat:
Efter en nat med snebyger er vejene glatte, har det ført til flere ulykker på de nordjyske veje. Det får Nordjyllands Politi til at advare.